|  |  |  |
| --- | --- | --- |
|  | |  |
| KÄSKKIRI | |  |
| **Piirihalduse ja viisapoliitika rahastu 2021–2027 rakenduskava versiooni 5.0 keskkonnamõju strateegilise hindamise algatamata jätmine** |  | |

**I Otsus**

**Keskkonnamõju hindamise ja keskkonnajuhtimissüsteemi seaduse § 33 lõike 1 punkti 4 ja § 34 lõike 2 alusel ning kooskõlas sama seaduse § 35 lõikega 5**

jätan algatamata piirihalduse ja viisapoliitika rahastu rakenduskava 2021–2027 muudatuste keskkonnamõju strateegilise hindamise.

Otsus avalikustada keskkonnamõju hindamise ja keskkonnajuhtimissüsteemi seaduse § 35 lõikes 6 sätestatud korras. Otsuse ja strateegilise planeerimisdokumendiga on võimalik tutvuda Siseministeeriumi kodulehel.

**II Vaidlustamine**

Otsust on võimalik vaidlustada Tallinna Halduskohtus 30 päeva jooksul arvestades selle teatavakstegemisest.

**III Asjaolud ja menetluse käik**

Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 48 lõike 1 kohaselt on Siseministeerium piirihalduse ja viisapoliitika rahastu (*edaspidi* BMVI)[[1]](#footnote-1) korraldusasutus ja vastutab BMVI rakenduskava 2021-2027 koostamise ja elluviimise eest. Siseministeerium (Pikk 61, Tallinn 15065) koostas BMVI rakenduskava 2021–2027 versiooni 5.0 eelnõu, mille kinnitas Vabariigi Valitsus 28.08.2025. a ning see on edastatud heaks kiitmiseks Euroopa Komisjonile.

BMVI rakenduskava on strateegiline raamistik, mille alusel planeeritakse ja viiakse ellu BMVI tegevusi Eestis ning on seega strateegiline planeerimisdokument keskkonnamõju hindamise ja keskkonnajuhtimissüsteemi seaduse (*edaspidi* KeHJS) § 31 punkti 3 mõistes.

BMVI rakenduskava 2021–2027 on mõeldud Euroopa Liidu poliitikaeesmärgi – tagada tugev ja tõhus Euroopa integreeritud piirihaldus välispiiridel, aidates seeläbi tagada liidus kõrgetasemelise sisejulgeoleku, samal ajal kaitstes inimeste vaba liikumist liidu piires, ning järgides täielikult asjaomast liidu *acquis*’d ning liidu ja liikmesriikide rahvusvahelisi kohustusi, mis tulenevad rahvusvahelistest lepingutest, mille osalised nad on – toetamiseks. BMVI rakenduskava 2021–2027 ei sisalda KeHJS § 6 sätestatud olulise keskkonnamõjuga tegevusi. Rakenduskavas planeeritud tegevused toimuvad üle Eesti.

Selleks, et kaaluda, kas BMVI rakenduskava 2021–2027 suhtes on kohustuslik algatada keskkonnamõju strateegiline hindamine vastavalt KeHJS § 33 lõike 1 punktile 4 ning kas keskkonnamõju strateegiline hindamine on vajalik vastavalt KeHJS § 33 lõikele 2, tellis Siseministeerium Alkranel OÜ-lt (Riia 4, Tartu 51004) 8.08.2025–14.10.2025 BMVI rakenduskava 2021–2027 versiooni 5.0 keskkonnamõju strateegilise hindamise eelhinnangu. Eelhinnangu eesmärk oli teha kindlaks, kas BMVI rakenduskava 2021–2027 lisandunud tegevuste elluviimisega võib tõenäoliselt kaasneda oluline keskkonnamõju ja oluline ebasoodne mõju Natura 2000 võrgustiku ala kaitse-eesmärgile ning võimaldada otsustada keskkonnamõju strateegilise hindamise vajalikkuse üle vastavalt direktiivile 2001/42/EÜ[[2]](#footnote-2) ja KeHJS § 35 lõikele 5.

**III Põhjendused**

Alkranel OÜ koostas 14.10.2025 BMVI rakenduskava 2021–2027 versioonile 5.0 eelnõule keskkonnamõju strateegilise hindamise eelhinnangu.

BMVI rakenduskavas 2021–2027 on nimetatud rahastatavate projektide all erinevaid koolitusi ja koostöö tegevusi (sh lähetusi), piirikontrolliseadmete ja tehnika soetamist, tegevustoetuseid, IKT arendusi.

Eelhinnangu kohaselt on BMVI rakenduskava 2021–2027 strateegilise tasandi dokument, mis ei too kaasa koheseid muutusi (füüsilises) keskkonnas, samuti ei kavandata tegevusi, millega kaasneks otsene tegevus looduskeskkonnas. Seetõttu puuduvad ka otsesed ebasoodsad mõjud, mida saaks eelhindamise etapis konkreetselt kirjeldada ja hinnata. Samuti ei ole ette näha, et edasistes etappides tegevuste sisu täpsustudes ilmneks asjaolusid, mis toovad kaasa võimaliku ebasoodsa mõju avaldumise. Kui selline olukord peaks siiski ilmnema, on vastavalt kehtivale seadusandlusele vaja keskkonnas reaalseid muudatusi ja koormuse tõusu põhjustavate tegevuste jaoks enne muudatuste elluviimist koostada ehitusprojekt või hankida vastav luba, millele KeHJSes sätestatud juhtudel antakse eelhinnang ja/või viiakse läbi keskkonnamõju hindamine.

Keskkonnamõju strateegilise hindamise eelhinnangu kohaselt ei kaasne rakenduskavasse lisanduvate tegevustega ebasoodsat mõju Natura 2000 alade terviklikkusele ning tegevuste elluviimisel ei ole alust eeldada olulise ebasoodsa keskkonnamõju kaasnemist.

Eeltoodust lähtuvalt ei ole BMVI rakenduskava 2021–2027 versiooni 5.0 suhtes kohustuslik algatada keskkonnamõju strateeglist hindamist KeHJS § 33 lõike 4 alusel.

Siseministeerium on strateegilise hindamise eelhinnangut läbi viies kaalunud KeHJS § 33 lõike 2 alusel keskkonnamõju strateegilise hindamise vajalikkust lähtudes BMVI rakenduskava 2021–2027 lisandunud tegevuste iseloomust ja sisust ning nende elluviimisega kaasnevast keskkonnamõjust ja eeldatavast mõjutatavast alast. Eeltoodust arvesse võttes leiab Siseministeerium, et BMVI rakenduskava 2021–2027 eelnõu versiooni 5.0 suhtes ei ole kohustuslik algatada keskkonnamõju strateegilist hindamist.

|  |  |
| --- | --- |
| (allkirjastatud digitaalselt)  Igor Taro  siseminister |  |

Lisa:

EL 2021–2027 perioodi piirihalduse ja viisapoliitika rahastu (BMVI) rakenduskava eelnõu versiooni 5.0 (2025) keskkonnamõju strateegilise hindamise (KSH) eelhinnang

1. Euroopa Parlamendi ja nõukogu määrus (EL) 2021/1148, 7. juuli 2021. aasta määrus (EL) 2021/1148, millega luuakse Integreeritud Piirihalduse Fondi osana piirihalduse ja viisapoliitika rahastu – ELT L 251, 15.7.2021, lk 48–93 [↑](#footnote-ref-1)
2. Euroopa Parlamendi ja nõukogu direktiiv 2001/42/EÜ, 27. juuni 2001. aasta direktiiv 2001/42/EÜ, teatavate kavade ja programmide keskkonnamõju hindamise kohta – ELT L 197, 21.07.2001, lk 0030–0037 [↑](#footnote-ref-2)